מרכז התערוכות ארלז קורט

מרכז התערוכות ארלז קורט (באנגלית: Earls Court Exhibition Centre) המכונה גם "ארנת ארלז קורט" (Earls Court Arena) היה אתר תערוכות וקונצרטים ברובע קנזינגטון וצ'לסי, בסמוך לרובע האמרסמית' ופולהאם במערב לונדון, בירת הממלכה המאוחדת. היוזמה להקמת אתר תערוכות באזור הייתה של היזם ג'ון רובינסון ויטלי (John Robinson Whitley), בשל הקרבה לתחנות רכבת והרכבת התחתית של לונדון. ויטלי לא זכה להצלחה רבה ביוזמתו, אולם בשלהי המאה ה-19 שימש האזור כאתר מופע המערב הפרוע של באפלו ביל - מופע שזכה להצלחה רבה, ואף המלכה ויקטוריה צפתה בו פעמים רבות. בשנת 1935 הוחלט להקים במקום מרכז תערוכות אשר יתחרה באולם התערוכות אולימפיה הסמוך. יזמי המבנה תכננו להקים במקום את מרכז התערוכות הגדול ביותר באירופה, אולם משיקולי תקציב צומצם המרכז. המבנה, שתוכנן על ידי האדריכל האוור קריין, והוקם בעלות של 1.5 מיליון ליש"ט, פתח את שעריו ב-1 בספטמבר 1937. כיום מבנה זה מכונה "ארלז קורט 1" (Earls Court One). בעקבות הצלחת מרכז התערוכות הוחלט על הקמת מתחם נוסף בצמוד אליו. מתחם זה, שנקרא "ארלז קורט 2" (Earls Court Two), הוקם בעלות של 100 מיליון ליש"ט. שטחו של האולם 17,000 מטר רבוע. האולם נפתח ב-17 באוקטובר 1991 בנוכחות דיאנה, נסיכת ויילס. המבנה שימש הן לתערוכות וכנסים והן לקונצרטים. בתצורת הקונצרטים יכולים לנכוח במרכז 19,000 צופים, ובין היתר הופיע בו הלהקות הבאות: פינק פלויד הופיעה במופע "The Dark Side of the Moon" שנערך ב-18 וב-19 במאי 1973, ובמופע "החומה" שנערך בין ה-4 - 9 באוגוסט 1980. מופע זה הופיע בשנית ב-13 - 17 ביוני 1981 ואף צולם לקולנוע. מופע נוסף נערך ב-14 באוקטובר 1994 - במשך 14 לילות וצולם לקולנוע לסרט הנקרא על שם המופע - "P•U•L•S•E". לד זפלין הופיעו במשך חמישה לילות במאי 1975. האבנים המתגלגלות הופיעו במשך שישה לילות בין ה-21 וה-23 במאי וה-24 - 26 במאי 1976. קווין הופיעו במתחם ב-6 ביוני 1977. ג'נסיס הופיעו במתחם בין ה-23 - ה-25 ביוני 1977. אואזיס הופיעו ב-4 בנובמבר 1995 וב-25 - 27 בספטמבר 1997. The Who הופיעו במופע Quadrophenia ב-6 בדצמבר 1996 סלין דיון הופיעה ב-13 ביוני 1997. R.E.M. הופיעו ב-22 ביוני 1999 במופע "Up". הספייס גירלז הופיעו במשך חמישה לילות בדצמבר 1999. איירון מיידן הופיעו ביוני 2000 במופע Brave New World. מדונה הופיעה במשך שישה לילות בשנת 2001 במסגרת המופע "Drowned World". וסטלייף הופיעו במשך חמישה לילות בין ה-28 במאי - 1 ביוני 2002. להקת U2- הופיעו במשך 4 לילות באוגוסט 2001 במסגרת סיבוב ההופעות Elevation. פול מקרטני הופיע במתחם ב-19 באפריל 2003. רדיוהד הופיעו ב-26 בנובמבר 2003 פליטווד מק הופיעו ב-29 בנובמבר וב-10 בדצמבר 2003. מטליקה הופיע ב-12 באוקטובר 1996, וב-19 - 20 בדצמבר 2003. מוריסיי הופיעו במתחם ב-18 בדצמבר 2004. קיילי מינוג הופיע במשך 7 לילות בין ה-30 באפריל - 2 במאי ומ-4 במאי - 7 במאי 2005. קולדפליי הופיעו בין ה-14 - 16 בדצמבר 2005. דוראן דוראן הופיעו במתחם בין ה-22 - 23 בדצמבר 2005. Red Hot Chili Peppers הופיעו בין ה-14 ל-18 ביולי 2006. ג'ורג' מייקל הופיע במתחם בין ה-25 - 29 בנובמבר 2006. ב-2014 הוחלט לסגור ולהרוס את האולם, לאחר שקיום הופעות בו הפך נדיר, ומרבית המופעים עברו להתקיים באצטדיון O2 ארנה בצפון גריניץ'. המתחם אירח את משחקי הכדורעף במסגרת המשחקים האולימפיים שנערכו בלונדון ב-2012. באולימפיאדת לונדון של 1948 אירח את תחרויות ההרמת משקולות, היאבקות, התעמלות והאיגרוף. מדיה וקבצים בנושא מרכז התערוכות ארלז קורט בוויקישיתוף אתר האינטרנט הרשמי של מרכז התערוכות ארלז קורט (באנגלית) תצלום לוויין של האתר The final curtain for Earls Court: last gig at legendary music venue, Evening Standard, ‏2014-12-12 (באנגלית)